# **DECIZIA ETAPEI DE ÎNCADRARE**

## Nr. număr din zz.ll.aaaa

**(PROIECT)**

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău , Judetul Sălaj, , înregistrată la APM Salaj cu nr. 6776/29.11.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.12.2018, că proiectul: **AMENAJAREA DE SPAȚII VERZI PE IMOBILE ABANDONATE SAU DEGRADATE DIN MUNICIPIUL ZALĂU ETAPA II – ZONA SCALA*,*** propus a fi amplasat în jud. Sălaj, mun. Zalău, b-dul Mihai Viteazul zona cuprinsă între bloc 28 și Colegiul Tehnologic API, **nu se supune** **evaluării impactului asupra mediului şi nu se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto;

b) Caracteristicile proiectului:

b1) mărimea proiectului:

Prin proiect se propune amenjarea unor spații verzi care să cuprindă zona de fitness stradal, zona de tenis de masă și mese pentru sah. Prin prezentul proiect se vor amenaja și bănci pentru repaos, cișmea cu apă arteziană, o balustradă care să ofere protecție pentru utilizatorii zonei amenajate pentru a nu risca să cadă în Valea Zalău.

De asemenea va fi reamenajată fântâna arteziană dezafectată existentă în zonă. Zona amenajată va fi dotată cu sistem de supraveghere video, sistem Wi-fi și corpuri de iluminat specifice parcurilor.

Amenajările vor consta în realizarea de alei dalate, spații verzi, zone amenajate cu spații veșnic verzi și alei asflatate.

b2) cumularea cu alte proiecte: nu este cazul.

b3) utilizarea resurselor naturale: alimentarea cu apa se va realiza din sistemul de alimentare cu apă potabilă a municipiului Zalău; curentul electric se va racorda de la rețeaua de curent electric din zonă.

b4) evacuarea apelor uzate:

Apa uzată provenită de la cișmele va fi dirijată în canalizarea existentă în zonă.

Apele pluviale de pe suprafețele aferente obiectivului vor fi colectate prin rigole betonate și evacuate în rețeaua de canalizare pluvială stradală.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- organizarea de şantier nu necesită dotări şi măsuri pentru controlul emisiilor de poluanţi în mediu şi nu este necesar a se prevedea instalaţii pentru reţinerea, evacuarea şi dispersia poluanţilor în mediu.

La exploatarea amplasamentului pe perioada executării lucrărilor vor fi evaluate cu atenţie următoarele probleme:

• praful şi zgomotul emis ca urmare a lucrărilor de amenajare;

• realizarea de grămezi de resturi provenite din activităţile de construcţie va fi evitată, iar deşeurile vor fi depozitate periodic la o locaţie special autorizată în acest sens.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 1239 din 23.10.2018 emis de Primăria Municipiului Zalău, terenul este situat în intravilanul mun. Zalău, domeniu privat al municipiului.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2004, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 07.12.2018 nu au fost solicitate alte acte/avize.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizatii,

ing. Gizella Balint

Întocmit,

ing. Georgiana Jula